Президент тапсырмасы: Алматыда сегіз мектеп салынып жатыр
DATE: 20:00, 23 Қыркүйек 2021 | GMT +5
TITLE: Президент тапсырмасы: Алматыда сегіз мектеп салынып жатыр
URL: https://kaz.inform.kz/news/prezident-tapsyrmasy-almatyda-segiz-mektep-salynyp-zhatyr_a3840336/
META: DATE: 20:00, 23 Қыркүйек 2021 | GMT +5
TOTAL WORDS: 181
AUTHOR(S):
TEXT: Алматыда 12 600 оқушыға арналған 8 мектептің құрылысы жүріп жатыр. Оның бесеуі орын тапшылығы ең жоғары Алатау ауданында салынуда. Атап айтар болсақ, «Саялы» шағын ауданында – 1 800 орынды, «Дархан» шағын ауданында – 1 500 орынды, «Мәдениет» шағын ауданында – 1 500 орынды, «Томирис» шағын ауданында – 1 500 орынды, «Нұркент» шағын ауданында – 1 500 орынды. Наурызбай ауданының «Қалқаман» ықшамуданында – 1 500 орынды, «Қалқаман-2» – 1 800 орынды. Түрксіб ауданының «Қайрат» шағын ауданында -1 500 орынды. «Қалқаман-2», «Томирис» және «Саялы» шағын аудандарындағы үш мектепті осы жылдың соңына дейін пайдалануға беру жоспарда. Сондай-ақ, №81, 40, 45, 54 мектепте сейсмикалық төзімділік жұмыстары жүргізілуде. Сонымен қатар 18 жаңа корпустың құрылысы жүріп жатыр. Оның ішінде 9 мектеп жанындағы жаңа корпустардың құрылысы аяқталды. №57, 102, 132, 117, 186 мектептегі қосымша 5 корпус қазан айында пайдалануға беріледі. Ал №34, 177, 191, 43 мектептін қосымша ғимаратын қараша айында қолданысқа беру жоспарда. Бақытжан Сағынтаевтың тапсырмасы бойынша даму жоспарын әзірлеу кезінде «алдымен мектеп, содан кейін үй» қағидасын ұстану қажет. Басты мақсат – қолданыстағы мектептерді шамадан тыс жүктемеу және жаңа шаршы метр тұрғын үйлермен бірге білім беру нысандарын тапсыру
